ai4bharat/Pralekha huggingface dataset:
প্রধানমন্ত্রীরদপ্তর
'গুড ফ্রাইডে' উপলক্ষে যীশু খ্রীস্টকে স্মরণ করলেন প্রধানমন্ত্রী শ্রী নরেন্দ্র মোদী
নতুন দিল্লি, ১০ এপ্রিল, ২০২০
গুড ফ্রাইডেতে সত্য, ন্যায়বিচার এবং সেবার প্রতি যীশু খ্রীস্টের অঙ্গীকারের কথা স্মরণ করেছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন, “প্রভু যীশু অন্যের সেবায় নিজের জীবন উৎসর্গ করেছিলেন। তার সাহস এবং ন্যায়পরায়ণতা এবং ন্যায়-বিচারের উপলব্ধিও ছিল অসাধারণ। তাই গুড ফ্রাইডেতে আমরা প্রভু যীশু এবং সত্য, ন্যায়বিচার এবং সেবার প্রতি তার অঙ্গীকারের কথা স্মরণ করছি"।
(CG/SS
কেন্দ্রীয়মন্ত্রিসভা
এয়ার ইন্ডিয়া এবং এর সহযোগী সংস্থাগুলিতে বিলগ্নিকরণের জন্য একটি বিশেষ উদ্দেশ্যসাধক সংস্থা  গঠনের প্রস্তাব কেন্দ্রীয় মন্ত্রিসভায় অনুমোদিত
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এয়ার ইন্ডিয়া ও তার সহযোগী সংস্থাগুলির বিলগ্নিকরণের জন্য একটি বিশেষ উদ্দেশ্যসাধক সংস্থা  গঠনের সিদ্ধান্ত কার্যপরবর্তীভাবে অনুমোদিত হয়েছে। এই সংস্থার নাম হবে এয়ার ইন্ডিয়া অ্যাসেস্টস হোল্ডিং লিমিটেড । এয়ার ইন্ডিয়া ছাড়াও, এয়ার ট্রান্সপোর্ট সার্ভিসেস লিমিটেড, এয়ারলাইন অ্যালায়েড সার্ভিসেস লিমিটেড, এয়ার ইন্ডিয়া ইঞ্জিনিয়ারিং সার্ভিসেস লিমিটেড এবং হোটেল কর্পোরেশন অফ ইন্ডিয়া লিমিটেডের মতো এয়ার ইন্ডিয়ার চারটি সহযোগী সংস্থারও বিলগ্নিকরণ করবে প্রস্তাবিত এক সংস্থাটি। ২০১৮-র ২২শে জানুয়ারি প্রস্তাবিত এই সংস্থা গড়ে তোলার সিদ্ধান্ত নেয় অসামরিক বিমান পরিবহণ মন্ত্রক। সরকার, এই বিশেষ উদ্দেশ্যসাধক সংস্থার হাতে এয়ার ইন্ডিয়া লিমিটেডের ২৯,৪৬৪ কোটি টাকার ঋণ এবং অন্য চারটি সংস্থাকে হস্তান্তরের সিদ্ধান্ত নিয়েছে। এর ফলে, এয়ার ইন্ডিয়ার মতো রাষ্ট্রায়ত্ত সংস্থার বিলগ্নিকরণের কাজ সুষ্ঠুভাবে সম্পন্ন হবে।
CG/PB/DM
(Visitor Counter : 56
যুবওক্রীড়াবিষয়কমন্ত্রক
স্পোর্টস অথরিটি অফ ইন্ডিয়া জাতীয় উৎকর্ষ কেন্দ্র তহবিলের আওতায় গান্ধীনগরে আঞ্চলিক সাই কেন্দ্রে একটি প্যারা সেন্টার গড়ে তুলেছে : শ্রী অনুরাগ ঠাকুর
নতুন দিল্লি, ১০ ফেব্রুয়ারি, ২০২২
খেলো ইন্ডিয়া কর্মসূচির সঙ্গে সমান্তরাল ভাবে বিশেষ ভাবে সক্ষম ব্যক্তিদের মধ্যে খেলাধুলোর প্রসারে সংশ্লিষ্ট জাতীয় ক্রীড়া ফেডারেশনগুলিকে জেলা ও রাজ্যস্তরীয় ক্রীড়া প্রতিযোগিতা আয়োজনে আর্থিক সাহায্য দেওয়া হয়। এছাড়াও স্পেশাল অলিম্পিক ভারত, অল ইন্ডিয়া স্পোর্টস কাউন্সিল অফ ডেফ অ্যান্ড প্যারালিম্পিক্স অফ ইন্ডিয়াকেও আর্থিক সাহায্য দেওয়া হয়ে থাকে। খেলো ইন্ডিয়া কর্মসূচির পাশাপাশি প্রতিভাবান খেলোয়াড়দের অনুসন্ধান ও তাঁদের ক্রীড়া নৈপুণ্যে আরও পারদর্শিতা অর্জনের জন্য খেলো ইন্ডিয়া গেমসে ২৯টি প্যারা অ্যাথলিট বিভাগকে চিহ্নিত করা হয়েছে। এই বিভাগে চিহ্নিত খেলোয়াড়দের মাসিক ১০ হাজার টাকা আর্থিক সাহায্য দেওয়া হয়। স্পোর্টস অথরিটি অফ ইন্ডিয়া গান্ধীনগর আঞ্চলিক কেন্দ্রে প্যারা স্পোর্টসের আরও বিকাশে একটি উৎকর্ষ কেন্দ্র স্থাপন করেছে। এই উৎকর্ষ কেন্দ্রে অ্যাথলেটিক্স, স্যুইমিং, ভারোত্তলন ও টেবিল টেনিস খেলায় প্রশিক্ষণ দেওয়া হয়। এই ক্রীড়াগুলির জন্য চিহ্নিত অ্যাথলিটদের প্রশিক্ষণ, ক্রীড়া সাজ-সরঞ্জাম, প্রশিক্ষণ কেন্দ্রেই থাকা ও খাওয়ার সুবিধা, বিভিন্ন প্রতিযোগিতায় অংশ গ্রহণের সুযোগ, পড়াশুনোর খরচ, চিকিৎসা ও বিমা খরচ দেওয়া হয়ে থাকে।
মন্ত্রক দুটি উদ্দেশ্য নিয়ে খেলো ইন্ডিয়া কর্মসূচি রূপায়ণ করে। এগুলি হল - ক্রীড়া ক্ষেত্রে উৎকর্ষতা অর্জনে সার্বিক অংশগ্রহণ এবং ক্রীড়া নৈপুণ্যের প্রসার। দেশের শহর ও গ্রামাঞ্চলে খেলো ইন্ডিয়া কর্মসূচির প্রসারে প্রয়াস গ্রহণ করা হয়েছে। রাজ্যসভায় আজ এক লিখিত জবাবে এই তথ্য দেন যুব বিষয়ক ও ক্রীড়া মন্ত্রী শ্রী অনুরাগ ঠাকুর।
CG/BD/AS/
(Visitor Counter : 101
সড়কপরিবহণওমহাসড়কমন্ত্রক
পিএম গতি শক্তি জাতীয় মহাপরিকল্পনা -এর আওতায় ২২টি গ্রিনফিল্ড এক্সপ্রেসওয়ে, ২৩টি মূল পরিকাঠামো প্রকল্প, ৩৫টি মাল্টি-মডেল লজিস্টিকস পার্ক এবং সংযোগসাধনের উন্নতির জন্য প্রস্তাবিত অন্যান্য মাল্টি-মডেল মহাসড়ক প্রকল্প গ্রহণ করা হয়েছে
নতুন দিল্লি, ১৫ ফেব্রুয়ারি, ২০২২
সড়ক পরিবহণ ও মহাসড়ক মন্ত্রক পিএম গতি শক্তি জাতীয় মহাপরিকল্পনার আওতায় উল্লেখযোগ্য অগ্রগতি লাভ করেছে। এর লক্ষ্য হলো সারা দেশে মাল্টি-মডেল সংযোগ স্থাপন এবং দেশের শেষ প্রান্তে যোগাযোগ ব্যবস্থার উন্নতিসাধন।
‘গতি শক্তি’ হলো একটি ডিজিটাল প্ল্যাটফর্ম। এই প্ল্যাটফর্মের সাহায্যে রেল ও সড়ক পথ সহ ১৬টি মন্ত্রকের প্রস্তাবিত একাধিক প্রকল্প বাস্তবায়নের সুযোগ তৈরি করা হয়েছে। পিএম গতি শক্তি জাতীয় মহাপরিকল্পনার অঙ্গ হিসেবে মন্ত্রক ভারতমালা পরিকল্পনার আওতায় ২২টি গ্রিনফিল্ড এক্সপ্রেসওয়ে, ২৩টি অন্যান্য মূল পরিকাঠামো প্রকল্প ও অন্যান্য মহাসড়ক প্রকল্প এবং ৩৫টি মাল্টি-মডেল লজিস্টিক পার্কের বিকাশ সাধনের পরিকল্পনা গ্রহণ করা হয়েছে। এছাড়াও, দিল্লি–মুম্বাই এক্সপ্রেসওয়ে, আমেদাবাদ–ধলেরা এক্সপ্রেসওয়ে, দিল্লি-অমৃতসর-কাটরা এক্সপ্রেসওয়ে, বেঙ্গালুরু-চেন্নাই এক্সপ্রেসওয়ে, আম্বালা-কোটপুটলি এক্সপ্রেসওয়ে, অমৃতসর-ভাতিন্ডা-জামনগর এক্সপ্রেসওয়ে, রায়পুর-ভাইজ্যাক এক্সপ্রেসওয়ে, হায়দ্রাবাদ-ভাইজ্যাক এক্সপ্রেসওয়ে, চেন্নাই-সালেম এক্সপ্রেসওয়ে এবং চিত্তুর-থাচুর এক্সপ্রেসওয়েগুলি নির্মাণের বিভিন্ন পর্যায়ে রয়েছে।
কিছু প্রধান মূল পরিকাঠামো প্রকল্পগুলি নির্মাণের একাধিক পর্যায়ে রয়েছে। এর মধ্যে অন্যতম হলো জোজিলা টানেল , কৃষ্ণপত্তনম বন্দরকে  সংযোগ করার জন্য সড়ক, মিডল স্ট্রেট ক্রিক -এর উপর একটি বড় সেতু, ২-লেন বিশিষ্ট লালপুল-মানমাও  পরিবর্তনকারী সড়ক, ফাফামাউ -তে গঙ্গার উপর নির্মিত ৬-লেন বিশিষ্ট সেতু, ব্রহ্মপুত্র নদের উপর নির্মিত ধুবরি-ফুলবাড়ি  ৪-লেনের সেতু ইত্যাদি। মন্ত্রক, ভারতের জাতীয় মহাসড়ক কর্তৃপক্ষ/ এনএইচএলএমএল ও এনএইচআইডিসিএল –এর মাধ্যমে ভারতমালা পরিযোজনার প্রথম পর্যায়ের আওতায় উন্নয়নের জন্য ৩৫টি মাল্টি-মডেল লজিস্টিক পার্কের প্রকল্প চিহ্নিত করেছে। এর মধ্যে আসাম সরকারের অংশীদারিত্বে তিনটি মাল্টি-মডেল লজিস্টিক পার্কের কাজ শুরু হয়েছে।
প্রধানমন্ত্রী গতি শক্তি-র আওতায় প্রকল্পগুলির অগ্রগতি সম্পর্কে সাধারণ মানুষকে সচেতন করে তোলার জন্য মন্ত্রক গত ২ সপ্তারে সোশ্যাল মিডিয়াতে একটি বিশেষ প্রচার চালায়। ট্যুইটার, ফেসবুর, ইনস্টাগ্রাম-তে গ্রিণফিল্ড এক্সপ্রেসওয়ে, মাল্টি-মডেল লজিস্টিক পার্ক, রোপওয়ে এবং অন্যান্য মূল পরিকাঠামোগুলির বর্তমান অবস্থা সম্পর্কে সাধারণ মানুষকে অবহিত করা হয়। উল্লেখ্য, গত বছর ১৩ই অক্টোবর প্রধানমন্ত্রী শ্রী নরেন্দ্র মোদী নতুন দিল্লিতে এই পরিকল্পনার সূচনা করেছিলেন। গত বছরই ২১শে অক্টোবর অর্থনৈতিক বিষয় সংক্রান্ত ক্যাবিনেট কমিটি পিএম গতি শক্তি জাতীয় মহাপরিকল্পনার উন্নতিসাধনের প্রস্তাব অনুমোদন করে।
CG/SS/SKD/
(Visitor Counter : 127
ক্ষুদ্র, অতিক্ষুদ্রওমাঝারিশিল্পমন্ত্রক
কেভিআইসি দুই স্তরযুক্ত মাস্ক তৈরি করছে; প্রচুর পরিমাণ বরাত পেয়েছে
কেভিআইসি খুব শীঘ্রই জম্মু কাশ্মীরে ৭.৫ লক্ষ মাস্ক সরবরাহ করবে
সংস্থার চেয়ারম্যান, কেআইভিসি কেন্দ্রগুলিকে জেলা কালেক্টরদের বিনামূল্যে ৫০০ টি মাস্ক সরবরাহ করার আর্জি জানিয়েছেন
নতুন দিল্লি, ১২ এপ্রিল ২০২০
খাদি এবং গ্রামীণ শিল্প কমিশন  সফলভাবে দুই স্তরযুক্ত মাস্ক তৈরি করেছে এবং সরবরাহের জন্য প্রচুর পরিমাণে অর্ডার পেয়েছে। কেভিআইসি সম্প্রতি জম্মু ও কাশ্মীর সরকারের কাছ থেকে ৭.৫ লক্ষ খাদি মাস্ক সরবরাহের বরাত পেয়েছে যার মধ্যে জম্মু জেলায় ৫ লক্ষ মাস্ক, পুলওয়ামা জেলায় এক লক্ষ চল্লিশ হাজার, উধমপুর জেলায় এক লক্ষ, এবং কুপওয়ারা জেলায় ১০,০০০ মাস্ক সরবরাহ করা হবে। জেলার উন্নয়ন কমিশনারদের সহায়তা প্রদানের লক্ষে এই মাস্কগুলি ২০ এপ্রিলের মধ্যে সরবরাহ করা হবে। পুনরায় ব্যবহারযোগ্য সুতির এই মাস্কগুলি দৈর্ঘ্যে ৭ ইঞ্চি, প্রস্থে ৯ ইঞ্চি , তিনটি প্লিটযুক্ত, বাঁধার জন্য কোণে চারটি স্ট্রিপ রয়েছে।
কেভিআইসির চেয়ারম্যান শ্রী ভি.কে. সাক্সেনা জানিয়েছেন যে "কেভিআইসি মূলত এই মাস্কগুলি তৈরিতে ডাবল টুইস্টেড খাদির কাপড় ব্যবহার করেছে, ফলে এটি ৭০ শতাংশ আদ্রতা ধরে রাখতে সক্ষম, এর ভেতর দিয়ে বাতাস সহজেই চলাচল করতে পারে, এটি সহজলভ্য এবং সুলভ মূল্যে পাওয়া যায়।
শ্রী সাক্সেনা আরও জানিয়েছেন, “এই মাস্কগুলি আরও বিশেষত্ব রয়েছে কারণ এগুলি হাতে বোনা খাদির কাপড়ে তৈরী যা বাতাস চলাচলে সক্ষম, সহজেই পুনরায় ব্যবহার করা যায়, ধোয়া যায় এবং এটি ক্ষতিকারক বর্জ্য নয়।”
বর্তমানে জম্মুর নিকটবর্তী নাগরোত্তায় খাদি সেলাই কেন্দ্রকে একটি মাস্ক স্টিচিং সেন্টারে পরিণত করা হয়েছে, যা থেকে প্রতিদিন ১০,০০০ মাস্ক তৈরী হচ্ছে, বাকি অর্ডারগুলি বিভিন্নস্বনির্ভর গোষ্ঠীগুলিকে এবং শ্রীনগরের আশেপাশে খাদি প্রতিষ্ঠানগুলির মধ্যে সরবরাহ করা হচ্ছে।
এক মিটার খাদি কাপড়ে ১০ টি দুই স্তরযুক্ত মাস্ক তৈরি করা যায়। ৭.৫ লক্ষ মাস্ক তৈরির জন্য, প্রায় ৭৫,০০০ মিটার খাদি কাপড় ব্যবহার করা হবে, এর ফলে খাদি কারিগরদের জীবিকার সুযোগও বৃদ্ধি পাওয়ার সম্ভাবনা রয়েছে। জম্মু ও কাশ্মীর খাদি প্রতিষ্ঠানগুলি এ পর্যন্ত কেবল উলের ফ্যাব্রিক ই তৈরি করছে, তাই জেলাকর্তৃপক্ষের বিশেষ অনুমতি নিয়ে হরিয়ানা এবং উত্তরপ্রদেশের খাদি প্রতিষ্ঠানগুলি থেকে মাস্কের জন্য প্রয়োজনীয় তুলোর বস্ত্র সংগ্রহ করা হচ্ছে।
এদিকে সারাদেশে স্থানীয় প্রশাসনকে সাহায্য করার জন্য কেভিআইসির চেয়ারম্যান সকল খাদি প্রতিষ্ঠানকে তাদের নিজ নিজ জেলার কালেক্টরদের ব্যবহার ও বিতরণের জন্য কমপক্ষে ৫০০টি মাস্ক বিনামূল্যে সরবরাহের আবেদন জানিয়েছেন। কেভিআইসির ২৪০০ খাদি প্রতিষ্ঠান বর্তমানে কাজ করছে এবং কেবল এই পদক্ষেপটি থেকে সারা দেশে ১২ লক্ষ মাস্ক সরবরাহ করা সম্ভবপর হবে। খাদি প্রতিষ্ঠান গুলিকে ৫০০ টি মাস্ক সরবরাহের অনুরোধ করে শ্রী সাক্সেনা আরও জানিয়েছেন বিশ্বব্যাপী করোনা মহামারী মোকাবিলায় ফেস মাস্ক সবচেয়ে গুরুত্বপূর্ণ সরঞ্জাম। ডিটি ফ্যাব্রিক থেকে প্রস্তুত এই মাস্কগুলি হ'ল ভারতের একমাত্র সমাধান যা চিকিৎসা নির্দেশিকাগুলির সাথে যথাযথভাবে মিলে যাওয়ার সাথে সাথে এর মান এবং চাহিদা পূরণ করতে সক্ষম।
(CG/TG
কেন্দ্রীয়লোকসেবাআয়োগ
ইউপিএসসি চলতি বছরের জুলাই মাসে নিয়োগ পরীক্ষার ফলাফল চূড়ান্ত করেছে
নতুন দিল্লি, ২৭ আগস্ট, ২০২১
ইউনিয়ন পাবলিক সার্ভিস কমিশন  চলতি বছরের জুলাই মাসে যে নিয়োগ পরীক্ষা নিয়েছিল,তার ফলাফল চূড়ান্ত করেছে ।উত্তীর্ণ যোগ্য প্রার্থীদের ডাক যোগের মাধ্যমে এ বিষয়ে বিস্তারিত জানানো হবে।
পূর্ণ তালিকা দেখার জন্য ক্লিক করুন https://static.pib.gov.in/WriteReadData/specificdocs/documents/2021/aug/doc202182711.pdf এই লিঙ্কে।
CG/SS
(Visitor Counter : 103
প্রধানমন্ত্রীরদপ্তর
লোচিত দিবসে লোচিত বরফুকনকে প্রধানমন্ত্রীর শ্রদ্ধার্ঘ্য
নতুনদিল্লী, ২৪ নভেম্বর, ২০২১
প্রধানমন্ত্রী শ্রী নরেন্দ্র মোদী আজ লোচিত দিবসে লোচিত বরফুকনকে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন; ‘ আজ লোচিত দিবস । এই উপলক্ষ্যে আমি বীর লোচিত বরফুকনকে শ্রদ্ধা জানাই। শৌর্য এবং আসামের সংস্কৃতি রক্ষায় তাঁর অবদানের জন্য তিনি চিরস্মরণীয় হয়ে থাকবেন। সকলের জন্য সাম্য , ন্যায় ও মর্যাদা রক্ষায় তিনি ছিলেন অঙ্গীকারবদ্ধ।
CG/CB/NS
(
জাহাজচলাচলমন্ত্রক
উত্তর-পূর্বে বিকল্প জলপথগুলি এই অঞ্চলের অর্থনৈতিক উন্নয়নের পথ প্রসারিত করবে : শ্রী মনসুখ মান্ডভিয়া
নয়াদিল্লি, ২৫ নভেম্বর, ২০১৯
জাহাজ চলাচল প্রতিমন্ত্রী শ্রী মনসুখ মন্ডভিয়া আজ রাজ্যসভায় এক প্রশ্নের লিখিত জবাবে জানিয়েছেন, ভারত ও বাংলাদেশের মধ্যে ১৯৭২ সাল থেকে অভ্যন্তরীণ জলপথ পরিবহণ ও বাণিজ্য ক্ষেত্রে প্রোটোকল রয়েছে। এই প্রোটোকলের আওতায় এক দেশের জলযানগুলি অন্য দেশের সুনির্দিষ্ট জলপথে যাতায়াত করতে পারে। অভ্যন্তরীণ জলপথ পরিবহণের মাধ্যমে আমদানি-রপ্তানির জন্য দুই দেশেই নির্দিষ্ট কিছু জলপথ ও সমসংখ্যক বন্দর রয়েছে। দুই দেশের মধ্যে ১৯৭২ সালে স্বাক্ষরিত এই প্রোটোকলের মেয়াদ ২০২০-র ৫ই জুন পর্যন্ত হলেও নিয়ম অনুযায়ী প্রোটোকলের মেয়াদ পাঁচ বছর পর পুনর্নবীকরণের সংস্থান রয়েছে। জাতীয় জলপথ – ২ ব্রহ্মপুত্র নদ ও বরাক নদীর পাশাপাশি, সুন্দরবন হয়ে ভাগিরথী – হুগলী নদীর মধ্য দিয়ে বাংলাদেশ হয়ে উত্তর-পূর্বের মূল ভূ-খন্ডের সঙ্গে যোগাযোগ রয়েছে।
শ্রী মান্ডভিয়া আরও জানান, ভারত – বাংলাদেশ প্রোটোকল রুট সংক্রান্ত নৌ-চলাচল ব্যবস্থাকে আরও সুদৃঢ় করতে দুই দেশের মধ্যে ২০১৭-র ৮ই এপ্রিল সমঝোতাপত্র স্বাক্ষরিত হয়। উদ্দেশ্য ছিল, যমুনা নদীর সিরাজগঞ্জ – দাইখাওয়া অংশের উন্নয়ন এবং বাংলাদেশে কুশিয়ারা নদীর আশুগঞ্জ – জাকিগঞ্জ অংশের উন্নয়ন। এই প্রকল্প খাতে আনুমানিক খরচ ধরা হয় ৩০৫ কোটি ৮৪ লক্ষ টাকা। মোট খরচের ৮০ শতাংশ ভারত ও বাকি ২০ শতাংশ বাংলাদেশ বহন করবে বলে স্থির হয়েছে।
CG/BD/SB
(Visitor Counter : 42
বস্ত্রমন্ত্রক
পশ্চিমবঙ্গে ২০১৭-১৮ এবং ২০১৮-১৯ অর্থ বছরে পাট উৎপাদনের পরিমাণ দাঁড়িয়েছে ১৩৭১.৩ মেট্রিক টন
নয়াদিল্লি, ২ আগস্ট, ২০১৮
জুট কর্পোরেশন অফ ইন্ডিয়া  গত দু’বছরে ১৯০ কোটি টাকা মূল্যের ৩ লক্ষ ৪৬ হাজার পাটের গাঁট সংগ্রহ করেছে। এর ফলে উপকৃত হয়েছেন দেশের ৩৯ হাজার পাট চাষী। অন্যদিকে, ২০১৮-১৯ এবং ২০১৯-২০ অর্থবর্ষে পাট সংগ্রহের জন্য জেসিআই-এর অনুকূলে ১০০ কোটি টাকা মঞ্জুর করা হয়েছে।
লোকসভায় আজ এক প্রশ্নের লিখিত উত্তরে এই তথ্য পেশ করেন কেন্দ্রীয় বস্ত্র প্রতিমন্ত্রী শ্রী অজয় টামটা। ন্যূনতম সহায়ক মূল্যে পাট সংগ্রহের জন্য ২০১৪-১৫ থেকে শুরু করে পরবর্তী মোট চারটি অর্থ বছরের জন্য ২০৪ কোটি টাকা মঞ্জুর করা হয়েছে বলেও উল্লেখ করেন তিনি। শ্রী টামটা জানান যে কাঁচা পাটের বাজার মূল্য যখন অনেকটাই নেমে আসে, তখন জেসিআই-এর মাধ্যমে কাঁচা পাট সংগ্রহ করা হয় সরকারি নির্ধারিত ন্যূনতম সহায়ক মূল্যে।
শ্রী টামটা প্রসঙ্গত জানান যে পশ্চিমবঙ্গে ২০১৭-১৮ এবং ২০১৮-১৯ অর্থ বছরে মোট পাট উৎপাদিত হয়েছে যথাক্রমে ১১০৪.৮ এবং ২৬৬.৫ মেট্রিক টন। এছাড়াও, উল্লেখযোগ্য মাত্রায় পাট সংগৃহীত হয়েছে অন্ধ্রপ্রদেশ, উত্তরপ্রদেশ, ওড়িশা, অসম, ছত্তিশগড় ও ত্রিপুরা থেকে।
পাট আমদানি-রপ্তানির একটি সার্বিক চিত্র তুলে ধরে বস্ত্র প্রতিমন্ত্রী জানান যে ২০১৫-১৬, ২০১৬-১৭ এবং ২০১৭-১৮ অর্থ বছরে দেশে পাটজাত পণ্য আমদানি করা হয়েছিল যথাক্রমে ১২৫৭, ৯৩১ এবং ১১৬৯ কোটি টাকার। অন্যদিকে ঐ তিনটি অর্থ বছরে ভারত থেকে পাট রপ্তানির অর্থমূল্য ছিল যথাক্রমে ১৮৯২, ২০৭৪ এবং ২১৫৯ কোটি টাকা।
CG/SKD/DM/….
(Visitor Counter : 53
প্রতিরক্ষামন্ত্রক
প্রতিরক্ষা ক্ষেত্রে বরাদ্ধ হ্রাস
নয়াদিল্লি, ২৬ জুলাই, ২০১৮
মোট অভ্যন্তরীণ উৎপাদন বা জিডিপি-র শতাংশ হারে প্রতিরক্ষা ক্ষেত্রে বরাদ্ধ কমেছে। যদিও, সার্বিকভাবে এই ক্ষেত্রে খরচ বেড়েছে। ২০১৮-১৯ আর্থিক বছরে প্রতিরক্ষা বরাদ্দের পরিমাণ  দাড়িয়েছে চার লক্ষ চার হাজার ৩৬৪ কোটি ৭১ লক্ষ টাকা, যা মোট কেন্দ্রীয় ব্যয়ের ১৬.৬ শতাংশ।
বিগত তিন বছরে এবং চলতি বছরের জুন পর্যন্ত ভারতীয় সংস্হাগুলির সঙ্গে ১০৬টি চুক্তি সাক্ষরিত হয়েছে। এই চুক্তি অনুযায়ী সেনাবাহিনীগুলির জন্য হেলিকপ্টার, রাডার, ব্যালেস্টিক হেলমেট, বন্দুক, ক্ষেপনাত্র, বুলেটপ্রফ জ্যাকেট, ইলেকট্রিক সামগ্রী ও গোলাবারুদ সংগ্রহ করা হবে। প্রতিরক্ষা ক্ষেত্রে বেসরকারি অংশগ্রহণের ওপরও সরকার উৎসাহ দিচ্ছে। উদ্দেশ্য ডুবোজাহাজ, যুদ্ধ বিমান, হেলিকপ্টার ও সেনাবাহিনীর উপযোগী যানবাহন বা ট্যাঙ্ক নির্মাণ করা।
রাজ্যসভায় সোমবার এক প্রশ্নের লিখিত জবাবে একথা জানান প্রতিরক্ষা প্রতিমন্ত্রী ডঃ সুভাষ ভামরে।
CG/BD/NS…
(Visitor Counter : 18
রাষ্ট্রপতিরসচিবালয়
নতুন ভারত গড়তে দুর্নীতি প্রতিরোধে জোর দিলেন রাষ্ট্রপতি
নয়াদিল্লি, ৩১ অক্টোবর, ২০১৮
রাষ্ট্রপতি শ্রী রাম নাথ কোবিন্দ আজ নতুন দিল্লিতে কেন্দ্রীয় ভিজিল্যান্স কমিশন আয়োজিত ভিজিল্যান্স সচেতনতা সপ্তাহ ২০১৮-র এক অনুষ্ঠানে যোগ দেন। এ বছরের মূল ভাবনা ‘দুর্নীতি দূর কর, নতুন ভারত গড়ে তোলো’।
অনুষ্ঠানে রাষ্ট্রপতি বলেন, নতুন ভারত গড়তে দুর্নীতি প্রতিরোধের বিশেষ প্রয়োজন। তিনি জোর দিয়ে বলেন, স্বচ্ছতা ও সততার সঙ্গে কোনও সিদ্ধান্ত নেওয়া হয়েছে – এই বিষয়ে জনমানুষের বিশ্বাসযোগ্যতা তৈরির জন্য অবিরাম কাজ করতে হবে। এই লক্ষ্যে প্রযুক্তি ও ইন্টারনেট গুরুত্বপূর্ণ ভূমিকা নিতে পারে। সরকারি কাজে ডিজিটাল ব্যবস্থা গ্রহণের মধ্য দিয়ে দুর্নীতি প্রতিরোধ করা অনেকটাই সম্ভব হয়েছে বলে রাষ্ট্রপতি মন্তব্য করেন।
শ্রী কোবিন্দ বলেন, আর্থিক কেলেঙ্কারির ঘটনায় কড়া শাস্তির ব্যবস্থা করা হচ্ছে। এর ফলে, এ ধরণের অপরাধে অভ্যস্ত ব্যক্তিদের মধ্যে আইন-শৃঙ্খলা সম্পর্কে ভয় সৃষ্টি হবে। অর্থ তছরূপ নিয়ন্ত্রণ আইন সংশোধন এই লক্ষ্যে এক বড় পদক্ষেপ। সরকারের এ ধরণের নানা উদ্যোগ দেশের সৎ নাগরিক ও কর প্রদানকারীদের মধ্যে আস্থা বাড়িয়ে তোলে বলেও রাষ্ট্রপতি মন্তব্য করেন।
CG/PM/SB…
(Visitor Counter : 64
মানবসম্পদবিকাশমন্ত্রক
ইন্দিরা গান্ধী জাতীয় মুক্ত বিশ্ববিদ্যালয়, ইগনু ২০২০ সালের জুন মাসের TEE পরীক্ষার ফর্ম অনলাইনে জমা দেওয়ার সময়সীমা কোনরকম লেট ফি ছাড়া আগামী ৩০ শে এপ্রিল ২০২০ পর্যন্ত বাড়ানোর সিদ্ধান্ত নিয়েছে।
নতুন দিল্লি, ২৪ মার্চ ২০২০
দেশজুড়ে করোনাভাইরাস এবং লকডাউনের জন্য, ইগনু জুন, ২০২০ মেয়াদ শেষ পরীক্ষার ফর্ম জমা নেওয়ার শেষ তারিখ, কোনরকম লেট ফি ছাড়া ৩০ শে এপ্রিল, ২০২০ পর্যন্ত বাড়ানোর সিদ্ধান্ত নিয়েছে।
ছাত্রছাত্রীরা অফিশিয়াল ওয়েবসাইট www.ignou.ac.in এ জুনের TEE ২০২০ পরীক্ষার ফর্ম জমা দিতে পারবেন।
নভেল করোনা কোভিড ১৯ পূর্ববর্তী পদক্ষেপ হিসাবে এই বিশ্ববিদ্যালয় সারা দেশের আঞ্চলিক কেন্দ্র / লার্নার্স সাপোর্ট সেন্টারগুলি  ৩১মার্চ ২০২০ অবধি স্থগিত হবার পরে অ্যাসাইমেন্ট জমা দেওয়ার সময়সীমা ৩০ এপ্রিল, ২০২০ অবধি বাড়ানোর সিদ্ধান্ত নেয়।
(CG/TG
স্বরাষ্ট্র মন্ত্রক
‘নতুন জাতীয় সাইবার নিরাপত্তা রণকৌশল’ শীর্ষক দ্বাদশ ভারত নিরাপত্তা শিখর সম্মেলন অনুষ্ঠিত হল
নয়াদিল্লি, ২৮ অগাস্ট, ২০১৯
নতুন দিল্লিতে ‘নতুন জাতীয় সাইবার নিরাপত্তা রণকৌশল’ শীর্ষক দ্বাদশ ভারত নিরাপত্তা শিখর সম্মেলন অনুষ্ঠিত হল। গুরুত্বপূর্ণ জাতীয় পরিকাঠামো, নতুন নতুন সাইবার আতঙ্কের ঘটনা, সমস্যা এবং তার মোকাবিলা সহ বিভিন্ন বিষয় আলোচনা হল এই সম্মেলনে।
সম্মেলনে কেন্দ্রীয় উত্তর-পূর্বাঞ্চল উন্নয়ন ও প্রধানমন্ত্রীর দপ্তর, কর্মচারী, জন-অভিযোগ ও পেনশন এবং আণবিক শক্তি ও মহাকাশ প্রতিমন্ত্রী ডঃ জিতেন্দ্র সিং বলেন, প্রযুক্তি, বিশেষ যোগাযোগ প্রযুক্তির ক্ষেত্রে ভারতের সমাজে আমূল পরিবর্তন ঘটেছে। তিনি বলেন, ‘ডিজিটাল কালচার’ প্রজন্ম থেকে প্রজন্মে হস্তান্তরিত হচ্ছে। তাঁর এও অভিমত, প্রতিটি প্রযুক্তিরই যেমন উপযোগিতা আছে, তেমনই সাইবার প্রযুক্তি বর্তমানে বিরাট আকার নিয়েছে। কিন্তু আশীর্বাদের পাশাপাশি ঐ একই প্রযুক্তি একটি বড়সড় আতঙ্কের সৃষ্টি করেছে। এই সূত্রে তিনি জাতীয় নিরাপত্তার ক্ষেত্রে সাইবার আতঙ্কের উল্লেখ করে্ন।
মন্ত্রী বলেন, নিরাপত্তার বিষয়টি নিজেই গত কয়েক দশকে অনেক পরিবর্তিত হয়েছে। ভিতরে-বাইরে তার বাড়-বৃদ্ধি ঘটেছে। মন্ত্রী বলেন, এটা বোঝা জরুরি যে সন্ত্রাসবাদ সন্ত্রাসবাদই। জাত-পাত ধর্মের ভিত্তিতে এর বৈষম্য করা যায় না। তিনি আরও বলেন, আমাদের অগ্রাধিকারের ক্ষেত্র বেছে নিতে হবে। তাঁর আশা, সাইবার নিরাপত্তার ক্ষেত্রে যে আশঙ্কাগুলি তা অচিরেই মোকাবিলা করা যাবে এবং আমরা এই সাইবার আতঙ্কের মোকাবিলার পথ খুঁজে পাব।
স্বরাষ্ট্র প্রতিমন্ত্রী শ্রী জি কিষাণ রেড্ডি বলেন, আমরা এখন ডিজিটাল বিশ্বে বাস করি। তিনি বলেন, নিরাপত্তা এমনই একটি সমস্যা যাকে নিয়ে আমাদের সবাইকে ভাবতে হবে। যেমন আমরা বিভিন্ন প্রযুক্তি ব্যবহার করছি, তেমনই আমরা বিভিন্ন সমস্যারও মুখোমুখি হচ্ছি বিশেষ করে, সাইবার নিরাপত্তা নিয়ে। মন্ত্রী বলেন, সাইবার নিরাপদ সমাজের জন্য সাইবার নিরাপত্তা সময়ের দাবি। শ্রী রেড্ডি এই প্রেক্ষিতে বলেন, সাইবার নিরাপত্তার জন্য দ্রুতগতিতে নতুন নতুন উপকরণ এবং প্রযুক্তি তৈরি করতে হবে।
শ্রী রেড্ডি বলেন, সাইবার স্পেস একটি নতুন যুদ্ধক্ষেত্রে পরিণত হচ্ছে। তিনি এও বলেন, সারা বিশ্বে সফল হামলার ফলে আর্থিক ক্ষতি এবং অন্য সমস্যা ঘটেছে। তাঁর এও অভিমত, ডিজিটাল গভর্ন্যান্স এবং এর সার্বিক পরিবেশ ব্যবস্থার জন্য সাইবার নিরাপত্তা গুরুত্বপূর্ণ। স্বরাষ্ট্র প্রতিমন্ত্রী জানান, সাইবার আতঙ্কের মোকাবিলায় সরকার বিভিন্ন পদক্ষেপ নিয়েছে। স্বরাষ্ট্র মন্ত্রক, ‘ইন্ডিয়ান সাইবার ক্রাইম কো-অর্ডিনেশন সেন্টার’, নামে একটি কর্মসূচি নিয়েছে দেশে সাইবার অপরাধের সুসংহত মোকাবিলার জন্য। তিনি ইলেক্ট্রনিক্স অ্যান্ড ইনফরমেশন টেকনলজি মন্ত্রকের অধীন ভারতের ডিজিটাল ইন্ডিয়া উদ্যোগের অংশ হিসেবে ‘সাইবার স্বচ্ছতা কেন্দ্র’-এরও উল্লেখ করেন।
আলোচনাসভা এবং পরামর্শের মাধ্যমে আরও সচেতনতা গড়ার ডাক দেন মন্ত্রী। তিনি বলেন, সাইবার নিরাপত্তা আমাদের সকলের মিলিত দায়িত্ব এবং তিনি সাইবার আতঙ্কের মোকাবিলায় বিভিন্ন জনের কাছ থেকে পরামর্শের আহ্বান করেন।
এনআইসি-র ডিজি শ্রীমতী নীতা ভার্মা বলেন, ভারত তৃতীয় বৃহত্তম ইন্টারনেট ব্যবহারকারী দেশ এবং সাইবার অপরাধ গত কয়েক বছরে অনেকগুণ বৃদ্ধি পেয়েছে। তিনি বলেন, সাইবার নিরাপত্তা দিতে সরকার বেশ কিছু পদক্ষেপ নিয়েছে। সরকারি উদ্যোগকে সহায়তা করার জন্য সকলের অংশগ্রহণের ওপর তিনি জোর দেন। তিনি বলেন, এটা একদিনের কাজ নয়, এটি একটি চালু প্রক্রিয়া এবং সকলের যৌথ দায়িত্ব।
SSS/AP/DM
(Visitor Counter : 57
স্বাস্থ্যওপরিবারকল্যাণমন্ত্রক
জাতীয় স্বাস্থ্য কর্তৃপক্ষ  ও সামাজিক ন্যায় ও ক্ষমতায়ন দপ্তরের মধ্যে স্বাক্ষরিত নতুন সমঝোতাপত্র অনুযায়ী তৃতীয় লিঙ্গের ব্যক্তিরা এখন থেকে আয়ুষ্মান ভারত-পিএমজেএওয়াই-এর আওতায় সম্পূর্ণ স্বাস্থ্য পরিষেবা পাবেন- এ এক ঐতিহাসিক পদক্ষেপ
নয়াদিল্লি, ২৪ আগস্ট, ২০২২
এক ঐতিহাসিক পদক্ষেপ নিয়ে জাতীয় স্বাস্থ্য কর্তৃপক্ষ সামাজিক ন্যায় ও ক্ষমতায়ন দপ্তর তৃতীয় লিঙ্গের ব্যক্তিদের আয়ুষ্মান ভারত এর আওতায় সম্পূর্ণ স্বাস্থ্য পরিষেবা দিতে এক সমঝোতাপত্র স্বাক্ষর করেছে। জাতীয় স্বাস্থ্য কার্যনির্বাহী আধিকারিক ডঃ আর এস শর্মা ও সামাজিক ন্যায় ও ক্ষমতায়ন দপ্তরের সচিব শ্রী আর সুব্রহ্মনিয়াম এই চুক্তি স্বাক্ষর করেন। উপস্থিত ছিলেন কেন্দ্রীয় স্বাস্থ্য ও পরিবার কল্যাণ মন্ত্রী শ্রী মনসুখ মান্ডব্য এবং কেন্দ্রীয় সামাজিক ন্যায় ও ক্ষমতায়ন মন্ত্রী ডঃ বীরেন্দ্র কুমার।
ডঃ মনসুখ মান্ডব্য আজকের দিনটিকে বিশেষ বলে উল্লেখ করে এই সমঝোতাপত্র স্বাক্ষরের প্রশংসা করেন। তিনি বলেন, তৃতীয় লিঙ্গের মানুষকে পিএমজেওয়াই-এর আওতায় সম্পূর্ণ স্বাস্থ্য পরিষেবা প্রদানের মধ্যে দিয়ে সমাজে তাদের অধিকার ও সম্মানজনক স্থিতি নিশ্চিত করা হল। এই সমঝোতাপত্র সামাজিক সংস্কারের ক্ষেত্রে এক ঐতিহাসিক পরিবর্তনের ভিত্তিপ্রস্তর স্থাপন করলো বলেও ডঃ মান্ডব্য উল্লেখ করেন। তিনি বলেন, দেশের সব তৃতীয় লিঙ্গের মানুষকে অন্যদের সঙ্গে সমতা দিতে এই সমঝোতাপত্রের বিশেষ ভূমিকা রয়েছে।
তিনি প্রধানমন্ত্রী শ্রী নরেন্দ্র মোদীর নেতৃত্বে অন্ত্যোদয়ের লক্ষ্যে সরকারের নিরলস চেষ্টার প্রসঙ্গটিও তুলে ধরেন। তিনি বলেন, তৃতীয় লিঙ্গের মানুষের অধিকার সুনিশ্চিত করার পাশাপাশি তাদের উন্নয়নের জন্য সরকার নানা পদক্ষেপ গ্রহণ করেছে। তৃতীয় লিঙ্গের মানুষদের জন্য গরিমা গৃহ, পিএম দক্ষ কর্মসূচি-র মতো নানা উদ্যোগ গ্রহন করায় সামাজিক ন্যায় ও ক্ষমতায়ন মন্ত্রককে অভিনন্দন জানান ডঃ মান্ডব্য। প্রধানমন্ত্রীর নতুন ভারতের স্বপ্ন পূরণের লক্ষ্যে সমাজের সব অংশের মানুষকে হাতে হাত লাগিয়ে কাজ করার আহ্বান জানান।
ডঃ মান্ডব্য বলেন, আজকের এই সমঝোতা সারা দেশের তৃতীয় লিঙ্গের মানুষদের স্বাস্থ্য পরিষেবার ক্ষেত্রে ব্যাপক সুবিধা দেবে। সামজিক ন্যায় ও ক্ষমতায়ন মন্ত্রক প্রতি বছর একজন তৃতীয় লিঙ্গের ব্যক্তির জন্য ৫ লক্ষ টাকার বিমার সুবিধা দেবে। এর মাধ্যমে তারা এবিপিএমজেএওয়াই-এর আওতাধীন যেকোন হাসপাতালে চিকিৎসা করাতে পারবেন।
কেন্দ্রীয় সামাজিক ন্যায় ও ক্ষমতায়ন মন্ত্রী ডঃ বীরেন্দ্র কুমার বলেন, দেশে নানা রকম উল্লেখযোগ্য পরিবর্তন হচ্ছে। শিক্ষা, সম্মানজনক জীবনযাপন স্বাস্থ্য সহায়তা, জীবন যাত্রার সুযোগ ও দক্ষতা উন্নয়ন এই ৫ ক্ষেত্রে সামাজিক ন্যায় ও ক্ষমতায়ন মন্ত্রক নানা পদক্ষেপ নিচ্ছে। সমাজের প্রান্তিক ও অনুন্নত শ্রেণীর জনগণের উন্নতির লক্ষেই এই পদক্ষেগুলি গ্রহণ করা হচ্ছে।
দুই মন্ত্রকের পদস্থ আধিকারিকরা ও তৃতীয় লিঙ্গের বেশ কয়েকজন এই অনুষ্ঠানে উপস্থিত ছিলেন।
PG/PM/NS
(
প্রধানমন্ত্রীরদপ্তর
প্রধানমন্ত্রীর জাতীয় প্রযুক্তি দিবস উপলক্ষে বৈজ্ঞানিকদের প্রতি শ্রদ্ধার্ঘ্য
নতুন দিল্লি, ১১ই মে, ২০২০
প্রধানমন্ত্রী শ্রী নরেন্দ্র মোদী আজ দেশের সমস্ত বৈজ্ঞানিকদের উদ্দেশে শ্রদ্ধা নিবেদন করেছেন। এই বৈজ্ঞানিকেরা সকলের জীবনে বিজ্ঞান ও প্রযুক্তিকে ব্যবহার করে, ইতিবাচক পরিবর্তন নিয়ে এসেছেন।
শ্রী মোদী, জাতীয় প্রযুক্তি দিবস উপলক্ষ্যে ট্যুইট করেছেন।
তিনি তাঁর ট্যুইট বার্তায় বলেছেন, ‘জাতীয় প্রযুক্তি দিবসে যাঁরা প্রযুক্তির মাধ্যমে অন্যের জীবনে ইতিবাচক পরিবর্তন এনেছেন দেশ, তাঁদের শ্রদ্ধা জানাচ্ছে। ১৯৯৮ সালের আজকের দিনে আমাদের বৈজ্ঞানিকেরা যে ব্যতিক্রমী সাফল্য অর্জন করেছিলেন, আমরা তা স্মরণ করি।’
প্রধানমন্ত্রী, ১৯৯৮ সালের ১১ই মে পোখরাণে পরীক্ষামূলক বিস্ফোরণের প্রসঙ্গ উল্লেখ করে বলেন, দৃঢ় রাজনৈতিক নেতৃত্বের জন্যই সেই সময় পারমাণবিক পরীক্ষা করা সম্ভব হয়েছিল। এই পরীক্ষার বিষয়ে প্রধানমন্ত্রী, তাঁর একটি মন-কি-বাত অনুষ্ঠানের কিছু বক্তব্য আবারও তুলে ধরেন।
তিনি বলেন, ‘১৯৯৮ সালে পোখরাণের পরীক্ষা দেখিয়েছিল, দৃঢ় একজন রাজনৈতিক ব্যক্তিত্ব কি করতে পারেন। পোখরাণের বিষয়ে আমি একটি #MannKiBaat অনুষ্ঠানে ভারতের বৈজ্ঞানিক এবং অটলজীর স্মরণীয় নেতৃত্বের সম্পর্কে যা বলেছিলাম, তা আবারও উল্লেখ করলাম।’
শ্রী মোদী আরেকটি ট্যুইটে বলেন, ‘আজ বিশ্বকে কোভিড – ১৯ থেকে মুক্ত করার জন্য প্রযুক্তি নানাভাবে সাহায্য করছে। করোনা ভাইরাসকে পরাজিত করার জন্য যাঁরা সামনের সারিতে গবেষণা ও উদ্ভাবনের কাজ করছেন, আমি তাঁদের প্রণাম জানাই। একটি সুন্দর ও স্বাস্থ্যকর পৃথিবীর গড়ে তোলার জন্য আমরা প্রযুক্তিকে যথাযথভাবে ব্যবহার করবো।’
(CG/CB/SFS
কেন্দ্রীয়মন্ত্রিসভা
প্রধানমন্ত্রী আবাস যোজনা  ২০১৯ – এর মার্চ পরবর্তী সময়ে চালিয়ে যাওয়ার প্রস্তাবে মন্ত্রিসভার সায়
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে আজ প্রধানমন্ত্রী আবাস যোজনা  ২০১৯ – এর মার্চ পরবর্তী সময়েও চালিয়ে যাওয়ার প্রস্তাব অনুমোদন করা এই প্রকল্পটি ২০২২ সাল পর্যন্ত রূপায়ণের বিষয়ে সিদ্ধান্ত হয়েছে।
এই প্রকল্পের দ্বিতীয় পর্যায়ে ২০২২ সাল পর্যন্ত ১ কোটি ৯৫ লক্ষ গৃহ নির্মাণের লক্ষ্যমাত্রা রয়েছে। ২০১৯ – ২০’র বাকি সময়ে যোজনার আওতায় ৬০ লক্ষ গৃহ নির্মাণের লক্ষ্য রয়েছে। এজন্য খরচ ধরা হয়েছে ৭৬ হাজার ৫০০ কোটি টাকা। এই খরচের মধ্যে ৪৮ হাজার ১৯৫ কোটি টাকা দেবে কেন্দ্র এবং বাকি ২৮ হাজার ৩০৫ কোটি টাকা যোগাবে সংশ্লিষ্ট রাজ্যগুলি। এছাড়াও, বৈঠকে প্রোগ্রাম ম্যানেজমেন্ট ইউনিট এবং জাতীয় কারিগরি সহায়তা সংস্থার কাজকর্ম ২০১৯ – ২০ পর্যন্ত চালিয়ে যাওয়ার বিষয়েও সিদ্ধান্ত হয়েছে।
মন্ত্রিসভার এই সিদ্ধান্তের ফলে গৃহহীন গ্রামীণ পরিবারগুলির জন্য ২০২২ সালের মধ্যে পাকা বাড়ি নির্মাণের সংস্থান রয়েছে।
CG/BD/SB
(Visitor Counter : 179
রাষ্ট্রপতিরসচিবালয়
প্রেস বিজ্ঞপ্তি
নতুন দিল্লি, ২৫ এপ্রিল, ২০২০
রাষ্ট্রপতি ভবনে আজ সকাল ১০টা ৩০ মিনিটে সেন্ট্রাল ভিডিলেন্স কমিশনার হিসেবে শ্রী সঞ্জয় কোঠারি শপথ বাক্য পাঠ করেন। রাষ্ট্রপতি শ্রী রামনাথ কোবিন্দ, তাঁকে এই শপথ বাক্য পাঠ করান।
(CG/CB/SFS
রেলমন্ত্রক
শূন্যপদ পূরণ
নয়াদিল্লি, ২৭ নভেম্বর, ২০১৯
ভারতীয় রেল প্রত্যক্ষ ও পরোক্ষভাবে কর্মসংস্থানের সুবিধা দিয়ে থাকে। রেলের বিভিন্ন শাখা সংস্থায় সর্বজনীন নিয়োগ প্রক্রিয়ার মাধ্যমে শূন্যপদ পূরণ করা হয়। স্টেশন উন্নয়ন কর্মসূচির মতো উদ্যোগগুলির মাধ্যমে পরোক্ষ কর্মসংস্থান হয়ে থাকে। এ ধরনের কর্মসূচিগুলিতে রেলের জমিতে পরিকাঠামো নির্মাণ, তার ব্যবহার ও রক্ষণা-বেক্ষণ সহ বাণিজ্যিকীকরণের মাধ্যমে বেসরকারি বিনিয়োগ হয়। এছাড়াও, রেল স্টেশনগুলির পুনরুন্নয়নের ফলে ব্যবসায়িক সুযোগ-সুবিধার পাশাপাশি, কর্মসংস্থানের সৃষ্টি হয়ে থাকে।
লোকসভায় আজ এক প্রশ্নের লিখিত জবাবে এই তথ্য জানিয়েছেন রেল তথা বাণিজ্য ও শিল্প মন্ত্রী শ্রী পীযূষ গোয়েল।
CG/BD/SB
(Visitor Counter : 24